CELEX: 62008TA0174
Language: da
Date: 2008-12-17 00:00:00
Title: Sag T-174/08: Dom afsagt af Retten i Første Instans den 17. december 2008 — Kommissionen mod Cooperação e Desenvolvimento Regional (Voldgiftsklausul — kontrakt om finansielt bidrag indgået inden for rammerne af særprogrammet om telematiske anvendelser af interesse for Fællesskabet — Encata-projektet — tilbagebetaling af forudbetalte beløb — morarenter — udeblivelsessag)

7.2.2009   
            
            
               DA
            
            
               Den Europæiske Unions Tidende
            
            
               C 32/33
            
         Dom afsagt af Retten i Første Instans den 17. december 2008 — Kommissionen mod Cooperação e Desenvolvimento Regional
   (Sag T-174/08) (1)
   
   (Voldgiftsklausul - kontrakt om finansielt bidrag indgået inden for rammerne af særprogrammet om telematiske anvendelser af interesse for Fællesskabet - Encata-projektet - tilbagebetaling af forudbetalte beløb - morarenter - udeblivelsessag)
   (2009/C 32/63)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved M. Afonso, som befuldmægtiget)
   
      Sagsøgt: Cooperação e Desenvolvimento Regional, SA (Setúbal, Portugal)
   Sagens genstand
   Søgsmål i medfør af artikel 238 EF med påstand om, at sagsøgte tilpligtes at tilbagebetale en del af det beløb, der er forudbetalt af Det Europæiske Fællesskab inden for rammerne af kontrakt SU 1001 (SU) Encata, forhøjet med morarenter.
   Konklusion
   
               1)
            
            
               Cooperação e Desenvolvimento Regional, SA tilbagebetaler et beløb på 63 349,27 EUR forhøjet med morarenter til Kommissionen for De Europæiske Fællesskaber.
               
                           —
                        
                        
                           med en sats på 6,29 % pro anno regnet fra 31. januar 2001 indtil datoen for afsigelsen af denne dom.
                        
                     
                           —
                        
                        
                           med en årlig sats, som finder anvendelse i medfør af den irske lovgivning, hvilket for nærværende er section 26 i Debtors Act af 1840 (Ireland) med senere ændringer, på indtil 6,29 % pro anno, regnet fra afsigelsen af denne dom og indtil fuldstændig indfrielse af det skyldige beløb har fundet sted.
                        
                     
         
               2)
            
            
               Cooperação e Desenvolvimento Regional betaler sagens omkostninger.
            
         
      (1)  EUT C 183 af 19.7.2008.